Urudžbeni broj: TR 0086/21-1 MZ

Rijeka, 08.10.2021. godine

**OBAVIJEST**

**o objavi prigodne prodaje**

**krizantema i ostalog cvijeća, svijeća i sličnih proizvoda**

**povodom blagdana Svi sveti**

Poštovani,

ovim putem obavještavamo sve fizičke i pravne osobe da se na Centralnoj tržnici u Rijeci, organizira prigodna prodaja krizantema i ostalog cvijeća, svijeća i sličnih proizvoda povodom blagdana **Svi sveti** te se prikupljaju ponude za zakup prodajnih mjesta.

**Prigodna prodaja obavljat će se u Verdievoj ulici – istočno, u periodu od 26.10. do 01.11.2021. godine u vremenu od 07:00 do 19:00 sati, a na sam blagdan 01. studenoga, prigodna prodaja održavati će se od 07:00 do 15:00 sati.**

Lokacija za koju se prikupljaju ponude:

**CENTRALNA TRŽNICA – VERDIEVA ULICA ISTOČNI DIO**

1. **Red A** - prodajno mjesto koje čini drveni stol od 2 m - od broja **1** do broja **9**
2. **Red B** - prodajno mjesto koje čini drveni stol od 2 m - od broja **1** do broja **11**
3. **Red C** - prodajno mjesto koje čini drveni stol od 2 m - od broja **1** do broja **11**
4. **Red D** - prodajno mjesto koje čini drveni stol od 2 m - od broja **1** do broja **9**
5. Početna cijena zakupa jednog prodajnog mjesta – drvenog stola (2 m) za cijelo vrijeme trajanja prigodne prodaje iznosi **1.300,00 HRK.** PDV nije uračunat u cijenu.
6. Svaki ponuditelj može se natjecati za neograničeni broj prodajnih mjesta te je u svojoj ponudi dužan navesti koliko je prodajnih mjesta zainteresiran uzeti u zakup ako natječajem ostvari tu mogućnost.
7. Ako više ponuditelja za isto prodajno mjesto dostavi više ponuda sa različitim iznosima zakupa, uvažit će se samo najviša ponuda.
8. U pismenoj ponudi ponuditelj je obavezan:

* navesti točan naziv i adresu ponuditelja te broj telefona ili mobitela,
* jasno naznačiti red i broj prodajnog mjesta za koji se ponuda daje,
* navesti iznos zakupa koji se nudi za svako prodajno mjesto.

Uz pismenu ponudu svaki je ponuditelj obavezan priložiti:

1. presliku rješenja Trgovačkog suda o registraciji trgovačkog društva ili
2. presliku obrtnice ili presliku izvatka iz obrtnog registra ili
3. presliku Rješenja o upisu u upisnik poljoprivrednih proizvođača te presliku osobne iskaznice odgovorne osobe trgovačkog društva, vlasnika obrta ili nositelja poljoprivrednog gospodarstva.

**NEPOTPUNE PONUDE NEĆE SE UVAŽITI!**

1. Pismene ponude u zatvorenoj omotnici dostaviti osobno ili poštom **do 20.10. 2021**. godine na adresu RIJEKA plus d.o.o. Rijeka, Blaža Polića 2/III, Služba komercijale, s naznakom "Ponuda – prigodna prodaja 10.2021. godine."
2. Skica prodajnih mjesta dostupna je na ulazima u I. i II. paviljon Centralne tržnice, u uredskim prostorijama Službe naplate Centralne tržnice, Zagrebačka ulica – sjeverni ulaz u ribarnicu te internet stranicama TD Rijeka plus d.o.o. (www.rijeka-plus.hr). Ista je sastavni dio ove Obavijesti, te je zbog eventualne potrebe osiguravanja socijalne distanciranosti, sukladno uputama Stožera civilne zaštite RH, zbog pandemije COVID-19, podložna eventualnim promjenama.
3. Sastavljanje prioritetne liste po prispjelim ponudama za sva naznačena prodajna mjesta biti će 22. listopada 2021. godine, a ponuđači koji ostvare prioritet za zakup prodajnih mjesta obvezni su istog dana odlučiti koja će prodajna mjesta zakupiti te za ta mjesta istoga dana izvršiti uplatu ponuđenog iznosa zakupa uvećan za 25% PDV-a. Prioritetna lista biti će objavljena na internet stranicama TD Rijeka plus d.o.o. ([www.rijeka-plus.hr](http://www.rijeka-plus.hr)) dana 22. listopada 2021. godine i dostupna u uredskim prostorijama Službe naplate Centralne tržnice, Zagrebačka ulica – sjeverni ulaz u ribarnicu.
4. Neizvršavanje obveze iz prethodnog stavka ove obavijesti istoga dana smatrat će se odustajanjem od zakupa prodajnog-ih mjesta, te će se ta mjesta ponuditi slijedećem ponuđaču sa prioritetne liste.
5. Rezervacije i uplate u svrhu korištenja prodajnih mjesta koja nisu zakupljena prikupljanjem ponuda obavljat će se od 25. listopada 2021. godine od 08:00 do 12:00 sati u uredskim prostorijama Službe naplate Centralne tržnice, Zagrebačka ulica – sjeverni ulaz u ribarnicu.

Sve dodatne informacije po ovoj obavijesti možete zatražiti na telefon **051/320-176**, **051/320-143** (Služba tržnica).

**NAPOMENE**:

1. Prodaju mogu obavljati samo registrirana trgovačka društva, obrti i poljoprivredni proizvođači
2. Ukoliko ponuditelj ima nepodmireno dugovanje prema TD Rijeka plus d.o.o. (tržnice), nema se pravo natjecati te se njegova ponuda neće uvažiti
3. Prodaja se može obavljati samo unutar dozvoljene zakupljene površine i na prodajnim mjestima utvrđenim skicom
4. Zabranjeno je korištenje nogostupa do stambene zgrade i parka u svrhu prodaje, izlaganja ili skladištenja cvijeća, svijeća i drugih proizvoda, parkiranje vozila za dostavu robe i sl.
5. Korisnicima koji se neće pridržavati navedenih pravila neće biti omogućeno pravo daljnje prodaje
6. Svi korisnici dužni su otpad odnositi u za to predviđene spremnike te po završetku dnevne prodaje prostor na kojem je ista obavljana ostaviti čistim.

U Rijeci, 08. listopada 2021.godini.

**TD Rijeka plus d.o.o.**